Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság a 13/2003. (IV. 9.) AB határozatban rámutatott arra, hogy a személyi szabadság szükséges
Paragraph Index: 1046

37. §-a szerinti biztonsági (oltalmazó) intézkedés összekapcsolását a közbiztonsági õrizetbe vétellel, mert az õrizetbe vételre csak olyan személlyel szemben kerülhet sor, akit a rendõr elõállított. Az ittas, ön- vagy közveszélyes állapotban lévõ elõállított vonatkozásában az Rtv.-nek az a rendelkezése az irányadó, amely elõírja, hogy a sérült, beteg vagy más okból sürgõs orvosi ellátásra szoruló fogvatartottat orvosi ellátásban kell részesíteni [Rtv. 18. § (2) bekezdés]. A rend- õrség életvédelmi kötelezettségének ebben a speciális helyzetben akkor tesz eleget, ha a rászoruló — jelen esetben az elõállított személy — orvosi ellátását már az elõállítás idõtartama alatt biztosítja. Amennyiben ez megtörténik, a közbiztonsági õrizetbe vétel törvényi alapja egyúttal meg is szûnik: az ittasság kijózanítás révén már nem áll fenn, a más okból ön- vagy közveszélyes személy pedig intézeti elhelyezést nyert.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes